**Pædagogisk Idræt - Aktivitetsovervejelser, mål og evaluering**

|  |  |
| --- | --- |
| Personale: Pædagog  Dato: september om torsdagen | Børnegården i Ollerup  Deltagere: 3 børn + ”stand-in” (navnene er opdigtede)  Hans  Carl  Oskar  Martin (”stand-in” den dag – evalueringen er udfærdiget for at indgå som et eksempel i den styrkede pædagogiske læreplan). |
| **Mål:**  Hvad vil du opnå (læringsmulighed)  Præciser målet ved et kryds og konkretiser det med flere ord i beskrivelsen.   * Fysisk * Psykisk * Social * Kognitiv | Beskrivelse:  **Socialt**  Vi har valgt disse fire børn til denne aktivitet, da de har brug for tæt støtte til at indgå i leg.  Carl skal støttes i at være i en voksenstyret aktivitet.  Oskar skal støttes i at skabe nye relationer.  Hans skal støttes i at være i samspil med andre. Det kan være svært og utrygt at være Hans, når han er i børnehave. Derfor har det i forhold til Hans været vigtigt at vi har lavet en helt lille gruppe med kun fire børn. På den måde kan der være fokus på at støtte Hans og give plads til at han kan deltage i legen på sin egen måde. Målet for Hans er, at han kommer til at føle sig som en del af fællesskabet.  **Kognitivt**  I denne aktivitet har vi fokus på det sproglige, mest som det at kunne benytte sproget i samspil med andre.  Oskar skal støttes i at blive hørt da han ikke har dansk som primært sprog  Hans har et nuanceret sprog, men skal støttes i at turde stå frem i samspil med andre.  **Tegn:**  At drengene bliver mere og mere deltagende i legen med at bygge en traktor og lege halmballer med puderne og får mod til at benytte sproget i den mindre gruppe.  At de efterfølgende ser/opdager hinanden mere på legepladsen.  At vi hører at drengene benytter sproget rundt om bordet til spisning eller i andre mindre grupper. |
| **Middel:**  Aktivitetens navn: Byg en traktor  Beskrive elementer af  Idræt:  Leg:  Bevægelse: | **Beskrivelse af aktiviteten:**  Temaet er bondegård og læreplanstemaet er sprog og kommunikation. Derfor har vi valgt at den lille gruppe skal bygge en traktor og lege halmballer ud af vores moduler/puder.  Vores middel er en voksenstyret leg, for at kunne støtte primært Hans i en social sammenhæng. |
| **Metode:**  **Foran:** rollemodel, viser hvordan  **Ved siden af:** deltagende  **Bagved:** Viser omsorg, ser, støtter og iagttager | **Beskrivelse af metoden:**  Ved siden af og deltagende, samtidig med at vi er bagved og har fokus på at støtte og vise omsorg, (bagved - primært for at støtte den ene af drengene). |
| **Niveau:**  Hvordan kan børnene deltage på forskellige niveauer i samme aktivitet? | Beskrivelse af niveau:  Der er mulighed for at alle kan deltage, da der kun er tre børn og en voksen. Der er ikke nogen færdig model og drengene kan byde ind med det de hver især kan på den enkelte dag. Vi har skabt rum for at der er tid til at få øje på hinanden og deltage på egen måde. Den voksne er deltagende og opmærksom på hvordan drengene har det og særligt den ene af drengene følelsesmæssigt. |
| **Progressioner**  Hvordan kan aktiviteten justeres op og ned? | Beskrivelse af progressioner:  Drengene kan starte med at bygge en traktor. Hvis det er for svært, kan de lege puderne er halmballer og i stedet bygge en hule af ”halmballer”. Drengene kan bygge andre maskiner. Hvis den voksne ønsker at øge det kognitive i aktiviteten kan der ses en video af hvordan de forskellige traktorere ser ud. |
| **Pædagogiske bagdøre**  (hvilke deltagelsesmuligheder er der for de forskellige deltagende børn) | Beskrivelse af de pædagogiske bagdøre:  Børnene kan være observerende og deltagende på hver deres måde. Der er ligger ikke nogle skjulte voksen forventninger som børnene kan føle sig vurderet på. Drengene er deltagende ved at være i rummet sammen med de andre og behøver ikke at være helt tæt i aktiviteten. |
| **Formidling**  **(**hvordan introduceres børnene til aktiviteten?)  Verbal – visuel  **Konvergent**   * Instruktions metode * Følg mig metode * Styret igangsættelse metode   **Divergent**   * **Opgave/problemløsningsmetode** * **Ramme princip** | Beskriv jeres formidling:  Børnene bliver forinden forberedt på, at de skal være sammen om formiddagen. Ligesom børnene får at vide, hvilken voksen de skal være sammen med i aktiviteten.  Divergent.  Den voksne har på forhånd lavet en ramme for legen og den voksne indgår i legen. Børnene skal sammen løse en opgaven i legen, som er at bygge en traktor. |
| **Evaluering:**  Lav en faglig vurdering af jeres gennemførelse af aktiviteten i forhold til opstillede mål, metode og formidling. | **Beskrivelse:**  Oskar var syg, og Martin deltog istedet. Vi startede inde på stuen og snakkede om de forskellige traktormærker, og hvilke farver de forskellige har. Efterfølgende gik vi ud til puderne, og farvesorterede og stablede dem. Hans var med og deltog sammen med de andre, dog ikke verbalt. Da puderne var stablet (og væltet igen), begyndte vi at bygge traktor. Martin var opsat på at vi skulle bygge 4 traktorer. Den voksne fik tvistet det, så drengene byggede én traktor med 4 rat. Her byggede børnene på hver sit sæde, indtil de var tilfredse. Den voksne fik klippet nogle rat i pap, som drengene kunne køre med. Hans og Carl var hurtigere færdige og ventede på at Martin blev færdig. Vi kørte i traktor først til stranden (Carl) og i zoo (den voksnes forslag, hvor Hans nikkede) og junglen (Martin). Herefter kørte vi hjem til børnehaven igen. Derefter gik vi på legepladsen til de andre børn.  **Reflektion:**  Det er en god ide at have et barn med som er meget deltagende, uden at blive for styrende. Her var Martin rigtig god.  Hans var meget deltagende, dog uden sproglig interaktion, men han trak sig ikke fra legen. Hans så ikke glad ud, da vi skulle køre i traktoren. Den voksne blev i tvivl om, om Hans havde svært ved at skelne, at det bare var en leg? Den voksne beroligede derfor Hans ved at være ved hans side og sige ”det er bare noget vi leger”.  Carl blev fastholdt i legen, da den voksne ind imellem guidede, for at fastholde. Det lykkedes også da Carl ellers ville vælte puderne, inden de andre var færdige med at bygge tårne. Her gik den voksne forrest og satte en klar ramme for hvornår legen skulle slutte.  Da drengene efterfølgende var på legepladsen fandt vi (den voksne og drengene) nogle ting Carl og Hans kunne lege med. De legede biler, og den voksne opfordrede Martin til at spørge om han måtte være med. De legede lidt alle 3, og så trak Hans sig fra de andre.  **Udvælg noget du/I blev optaget af og reflekter over det.**   * Vigtigt at der er et barn med, som er meget deltagende, uden at være for styrende. * Vigtigt at det er en lille gruppe, så Hans ikke “forsvinder”   **Den voksnes rolle i legen**: foran, bagved, ved siden af, deltagende. Og hvad gør det ved legen?   * Det er vigtigt at legen er klart defineret for at Hans kan deltage, da det ellers bliver for uoverskueligt for ham. * Legen bliver mindre fri, når rammen er sat af en voksen, men det ser ud til, at de to drenge der ikke har det samme behov for en klar ramme, selv finder deres eget rum indenfor rammen. |